Ir-Regolament tal-Kummissjoni (KE) Nru 195/98
tas-26 ta' Jannar 1998
li jissupplimenta r-Regolament (KE) Nru 2400/96 dwar id-dħul ta' ċerti ismijiet fir--"Reġistru ta’ denominazzjoni protetta ta’ oriġini u indikazzjonijiet ġeografiċi protetti" pprovvdut bir-Regolament tal-Kunsill (KEE) Nru 2081/92 dwar il-protezzjoni ta' l-indikazzjonijiet ġeografiċi d-denominazzjoni ta' l-oriġini għall-prodotti u l-oġġetti ta' l-ikel agrikoli
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxil-Komunità Ewropea,
Wara li kkunsidrat ir-Regolament tal-Kunsill (KEE) Nru 2081/92 ta' l-14 ta' Lulju 1992 dwar il-protezzjoni ta' l-indikazzjonijiet ġeografiċi u l-ismijiet ta' l-oriġini għall-prodotti u l-oġġetti ta' l-ikel agrikoli [1], kif l-aħħar emendat bir-Regolament (KE) Nru 1068/97 [2], u b'mod partikolari l-Artikolu 6(3) u (4) tiegħu,
Billi, skond l-Artikolu 5 tar-Regolament (KEE) Nru 2081/92, l-Istati Membri bagħtu applikazzjonijiet lill-Kummissjoni għar-reġistrazzjoni ta' ċerti ismijiet bħala indikazzjonijiet ġeografiċi jew denominazzjoni ta' l-oriġini;
Billi nstab illi, skond l-Artikolu 6(1) ta' dan ir-Regolament, applikazzjoni tissodisfa l-ħtiġiet kollha tiegħu, b'mod partikolari illi ngħata t-tagħrif kollu meħtieġ skond l-Artikolu 4;
Billi wara l-pubblikazzjoni ta' l-isem fl-Anness ma' dan ir-Regolament fil-Ġurnal Uffiċjali tal-Komunitajiet Ewropej [3] saret dikjarazzjoni ta' oġġezzjoni lill-Kummissjoni skond l-Artikolu 7 ta' dan ir-Regolament iżda ġiet meqjusa bħala infondata u għalhekk inammissibbli;
Billi għalhekk l-isem għandu jiddaħħal fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" u minn issa'l quddiem jiġi mħares fil-Komunità kollha bħala isem ta' l-oriġini;
Billil-Anness ma' dan ir-Regolament jissupplimenta l-Anness mar-Regolament tal-Kummissjoni (KE) Nru 2400/96 [4], kif l-aħħar emendat bir-Regolament (KE) Nru 2396/97 [5],
ADOTTAT DAN IR-REGOLAMENT:
L-Artikolu 1
L-isem fl-Anness ma' hawn huwa hawnhekk miżjud fl-Anness mar-Regolament (KE) Nru 2400/96 u, skond l-Artikolu 6(3) tar-Regolament (KEE) Nru 2081/92, imdaħħal fir-"Reġistru ta’ denominazzjoni protetta ta’ oriġini u indikazzjonijiet ġeografiċi protetti" bħala denominazzjoni protetta ta’ oriġini (DPO).
L-Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Jannar 1998.